Държавен вестник, бр. 93, 2012 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  93
6.7. Концесионерът може да упражнява 
правата, произтичащи от предоставената кон­
цесия, само върху земя от концесионната площ, 
върху която е придобил съответни права и е 
променил предназначението є при условията 
и по реда на действащото законодателство.
6.8. Концесионерът може да осъществява 
дейност върху концесионната площ въз основа 
на одобрен и влязъл в сила подробен устрой­
ствен план, който включва концесионната 
площ и пътните връзки между площта на 
находището и местните и/или републикан­
ските пътища.
7. Определя основните права и задължения 
по концесията, както следва:
7.1. Основни права на концесионера:
7.1.1. да добива природен газ и кондензат 
от находището по т. 1;
7.1.2. право на собственост върху добити­
те за срока на концесията подземни богат­
ства – природен газ и кондензат;
7.1.3. да извършва за своя сметка всички 
необходими дейности, свързани с добива, 
включително допроучване в границите на 
находище „Койнаре“, участъци „Борован“, 
„Враняк“, „Девенци“ и „Садовец“, склади­
ране, преработка, транспорт и продажба на 
подземните богатства  по т. 1;
7.1.4. да ползва за срока за концесията 
съществуващата до момента на подписва­
нето на концесионния договор геоложка и 
техническа документация и информация за 
находището по т. 1;
7.1.5. с допълнително споразумение към 
концесионния договор да получи право да 
допроучи и за срока на концесията да добива 
полезни изкопаеми от минните отпадъци, 
получени в резултат на дейностите по кон­
цесията, както и подземните богатства по 
т. 7.2.6; с допълнителното споразумение се 
определят размерът, условията и редът за вна­
сяне на концесионното плащане, дължимо за 
допълнително добиваните полезни изкопаеми.
7.2. Основни задължения на концесионера:
7.2.1. да извършва добива на подземните 
богатства по т. 1, като:
7.2.1.1. изпълнява съгласуваните проекти и 
планове по това решение и по концесионния 
договор;
7.2.1.2. изземва подземните богатства от 
земните недра при минимални загуби, като 
спазва изискванията за правилно и безопасно 
разработване;
7.2.1.3. не застрашава компонентите на 
околната среда;
7.2.2. да извършва концесионното плащане 
при условия и в срокове, определени с кон­
цесионния договор; 
7.2.3. да застрахова дейностите и съоръже­
нията, свързани с добива и транспортирането 
на природен газ и кондензат, срещу рискове 
от природни бедствия и/или аварии, с което 
да покрива щети от замърсяване и други от­
говорности към трети страни; 
7.2.4. да изготви и съгласува с министъра 
на икономиката, енергетиката и туризма, а 
при необходимост и с други компетентни 
държавни органи при условия, по ред и в 
срокове, определени с концесионния договор:
7.2.4.1. цялостен работен проект за добив 
и първична преработка;
7.2.4.2. петгодишни планове за развитие на 
дейностите по концесията;
7.2.4.3. изменения и допълнения на ця­
лостния работен проект за добив и първична 
преработка или на петгодишния план – при 
възникнала необходимост от това;
7.2.4.4. годишни работни проекти за добив 
и първична преработка;
7.2.4.5. цялостен работен проект за ликви­
дация или консервация на добивния обект и за 
рекултивация на засегнатите земи, представля­
ващ неразделна част от проекта по т. 7.2.4.1; 
7.2.4.6. план за управление на минните 
отпадъци;
7.2.5. да уведомява компетентните държавни 
органи при условия и по ред, определени с 
концесионния договор, за всяко обстоятелство, 
което може да създаде опасност за земните 
недра, околната среда, водите, човешкото 
здраве, защитените със закон територии и 
обекти, културните ценности, националната 
сигурност, отбраната на страната и обществе­
ния ред, пътищата и пътната инфраструктура;
7.2.6. да уведомява незабавно министъра 
на икономиката, енергетиката и туризма, в 
случай че установи наличие на други освен 
природен газ и кондензат подземни богатства, 
и по възможност да осигури на министъра 
на икономиката, енергетиката и туризма 
проба от тях;
7.2.7. да съставя и води геоложка и техни­
ческа документация за дейностите по конце­
сията съгласно изискванията на действащото 
законодателство;
7.2.8. да представя при условия, по ред и в 
срокове, определени с концесионния договор:
7.2.8.1. шестмесечни отчети за добитите 
количества природен газ и кондензат, общите 
кумулативни приходи от дейността, общите 
кумулативни разходи и R фактора за съот­
ветния период; 
7.2.8.2. отчет за изпълнението на съответния 
годишен работен проект за добив и първична 
преработка и за вложените инвестиции през 
изтеклата година, както и за изменението на 
запасите и ресурсите, включващ необходимите 
документи и доказателства, удостоверяващи 
верността на посоченото в отчета;
7.2.8.3. геоложки доклад с изчисление на 
запасите при наличие на други подземни 
богатства по смисъла на т. 7.2.6;